Andrus Ansipi esimene valitsus

Andrus Ansipi esimene valitsus oli Eesti 44. Vabariigi valitsus, mis astus ametisse 13. aprillil 2005 ametivande andmisega Riigikogu ees. Valitsuskoalitsiooni moodustasid kolm erakonda: Eesti Reformierakond, Eesti Keskerakond ja Eestimaa Rahvaliit. Rahvasuus kutsutakse seda ka küüslaugukoalitsiooniks, kuna kokkuleppele jõuti Tallinna vanalinnas asuvas vastavas restoranis.

Andrus Ansipi valitsus asus ametisse pärast kaks aastat töötanud Juhan Partsi valitsust, mis lagunes.

Valitsus astus Riigikogu XI koosseisu avaistungil 2. aprillil 2007 tagasi ning 5. aprillil 2007 vabastas president Toomas Hendrik Ilves valitsuse ametist.

 Koalitsioonilepe 

Valitsuse moodustamisel sõlmiti kolme erakonna vahel lepe, kus on märgitud põhilised valitsuse eesmärgid. Osa neist on täidetud, osa mitte. Näiteks seadis valitsusliit eesmärgiks Eesti valmisoleku üleminekuks eurole 2007. aastaks.

Uudne eesmärk Eestis oli valitsusliidu pooldav suhtumine keskkonnamõjust sõltuvale maksustamisele. Valitsusliit lubas ette valmistada ökoloogilise maksureformi kontseptsiooni, mis näeb ette maksude osalise ümberorienteerimise tulu maksustamiselt loodusressursside kasutamise ja looduse saastamise maksustamisele.

Ajakirjanduses vasakpoolseks ristitud valitsusliit jätkas tulumaksu alandamist järgmises tempos: alates 1. jaanuarist 2006 – tulumaks 23%, alates 1. jaanuarist 2007 – 22%, alates 1. jaanuarist 2008 – 21%, alates 1. jaanuarist 2009 – 20%.

Koalitsioonilepingu järgi kuulus alates 2006. aasta märtsist Riigikogu esimehe koht Keskerakonnale ja Riigikogu esimese aseesimehe koht Reformierakonnale. Riigikogu esimees on Toomas Varek, Riigikogu esimene aseesimees Maret Maripuu ja Riigikogu teine aseesimees Ene Ergma.

Riigikogu alaliste komisjonide esimeeste kohad jaotuvad järgmiselt: 
Reformierakond: rahanduskomisjon; õiguskomisjon; keskkonnakomisjon; Euroopa Liidu asjade komisjon; 
Keskerakond: väliskomisjon; riigikaitsekomisjon; maaelukomisjon; 
Rahvaliit: majanduskomisjon; sotsiaalkomisjon.

Põhiseaduskomisjoni ja kultuurikomisjoni esimees on opositsioonierakonna esindaja.

 Valitsuse koosseis 
AmetinimetusNimiAmetisse asumise aegAmetist lahkumise aegErakondPeaministri bürooPeaministerAndrus Ansip13. aprill 20055. aprill 2007REFHaridus- ja TeadusministeeriumHaridus- ja teadusministerMailis Reps13. aprill 20055. aprill 2007KEJustiitsministeeriumJustiitsministerRein Lang13. aprill 20055. aprill 2007REFKaitseministeeriumKaitseministerJaak Jõerüüt13. aprill 20057. oktoober 2005REFJürgen Ligi10. oktoober 20055. aprill 2007REFKeskkonnaministeeriumKeskkonnaministerVillu Reiljan13. aprill 20058. oktoober 2006ERLRein Randver11. oktoober 20065. aprill 2007ERLKultuuriministeeriumKultuuriministerRaivo Palmaru13. aprill 20055. aprill 2007KEMajandus- ja KommunikatsiooniministeeriumMajandus- ja kommunikatsiooniministerEdgar Savisaar13. aprill 20055. aprill 2007KEPõllumajandusministeeriumPõllumajandusministerEster Tuiksoo13. aprill 20055. aprill 2007ERLRahandusministeeriumRahandusministerAivar Sõerd13. aprill 20055. aprill 2007ERLSiseministeeriumSiseministerKalle Laanet13. aprill 20055. aprill 2007KERegionaalministerJaan Õunapuu13. aprill 20055. aprill 2007ERLSotsiaalministeeriumSotsiaalministerJaak Aab13. aprill 20055. aprill 2007KEVälisministeeriumVälisministerUrmas Paet13. aprill 20055. aprill 2007REFRahvastikuministri bürooMinister (rahvastikuminister)Paul-Eerik Rummo13. aprill 20055. aprill 2007REF

 Viited 

 Välislingid 
 Koalitsioonilepe

Ansip 1